Evrópukeppnin í knattspyrnu 2024

**Evrópukeppnin í knattspyrnu 2024** var Evrópukeppni karla í knattspyrnu sem haldin var 14. júní til 14. júlí í Þýskalandi árið 2024. 

## Val á gestgjöfum
Ýmis lönd lýstu áhuga sínum á að halda EM 2024. Hollendingar íhuguðu að bjóða í keppnina, kynntar voru hugmyndir um að Rússland og Eistland tækju höndum saman og eins voru áform um sameiginlega keppni fjögurra Norðurlandanna. Að lokum stóð þó varlið einungis á milli Þýskalands og Tyrklands. Í kosningu sem fram fór þann 27. september 2018 hlutu Þjóðverjar tólf atkvæði, Tyrkir fjögur og einn seðill var auður.

## Knattspyrnuvellir
*Olympiastadion - Berlín
*Allianz Arena - München
*Westfalenstadion - Dortmund
*Arena AufSchalke - Gelsenkirchen
*Waldstadion - Frankfurt
*MHPArena - Stuttgart
*Volksparkstadion - Hamburg
*Merkur Spiel-Arena - Düsseldorf
*RheinEnergieStadion - Köln
*Red Bull Arena - Leipzig

## Þátttökulið
Þessi 24 lið munu taka þátt í mótinu:

*  Albanía
*  Austurríki
*  Belgía
*  Danmörk
*  England
*  Frakkland
*  Georgía
*  Holland

*  Ítalía
*  Króatía
*  Portúgal
*  Pólland
*  Rúmenía
*  Serbía
*  Skotland
*  Slóvakía

*  Spánn
*  Sviss
*  Tékkland
*  Tyrkland
*  Ungverjaland
*  Úkraína
*  Þýskaland (gestgjafar)
*  Slóvenía

## Keppnin
### A-riðill
Heimamenn byrjuðu keppnina með látum og unnu stórsigur á Skotum í fyrsta leik. Aðeins dró úr marksækni þeirra í næstu tveimur leikjum en þeir tryggðu sér þó toppsætið á undan Sviss með jöfnunarmarki í uppbótartíma. Skotar héldu fast í þá hefð að komast ekki upp úr riðlakeppninni á stórmótum. Ungverjar stálu sigrinum í lokaleiknum en það dugði þeim þó ekki áfram í keppninni.

### B-riðill
Albanir settu met í EM með því að skora fljótasta markið í sögu úrslitakeppninnar í tapleik gegn Ítölum í fyrstu umferð. Í næsta leik jöfnuðu þeir í blálokin gegn Króötum, en það reyndist eina stig þeirra í keppninni. Króatar urðu fyrir öðru áfalli á lokasekúndum þegar Ítalir jöfnuðu metin á áttundu mínútu uppbótartíma í lokaumferðinni. Úrslitin þýddu að Ítalir skriðu áfram í keppninni á kostnað Króata sem sátu eftir. Spánverjar voru sannfærandi í sínum viðureignum og unnu þær allar.

### C-riðill
Aðeins sjö mörk voru skoruð í leikjunum sex í riðlinum. Fimm af viðureignunum lauk með jafntefli, aðeins Englendingum tókst að knýja fram sigur - í fyrsta leik gegn Serbum. Það dugði þeim í toppsætið en Serbar sátu eftir.

### D-riðill
Austurríkismenn töpuðu fyrsta leiknum gegn Frökkum en nældu sér engu að síður í toppsætið í riðlinum. Frakkar máttu sætta sig við annað sætið og skoruðu einungis tvö mörk í leikjunum þremur, annað var raunar sjálfsmark andstæðinga og hitt vítaspyrna. Hollendingar komust áfram sem stigahátt lið í þriðja sæti.

### E-riðill
Sú óvenjulega staða kom upp í E-riðlinum að öll liðin luku keppni með fjögur stig og var þá markahlutfall og fjöldi skoraðra marka látinn ráða töfluröð. Úkraína fékk því það hlutskipti að enda á botninum og falla úr keppni þrátt fyrir að hafa nælt sér í fjögur stig. 

### F-riðill
Portúgalir höfðu tryggt sér toppsætið fyrir lokaumferðina með tveimur sigrum. Liðið hafði því að litlu að keppa gegn nýliðum Georgíu í lokaleiknum, sem Georgíumenn unnu og komust upp úr riðlinum afar óvænt. Raunar voru þeir nærri því að tryggja sér annað sætið, en Tyrkir nældu sér í það með sigurmarki gegn Tékkum á fjórðu mínútu uppbótartíma í hinum lokaleiknum.

### Röð 3ja sætis liða
Fjögur stigahæstu liðin sem höfnuðu í þriðja sæti komust í útsláttarkeppnina.

### 16-liða úrslit

### Fjórðungsúrslit

### Undanúrslit

### Úrslitaleikur